Diari Oficial de la Generalitat Valenciana


Sumari del DOGV 4184, del 06-02-2002 (2002/880)

ORDRE de 21 de desembre de 2001, de la Conselleria de Cultura i Educació, per la qual es modifica l'autorització, en els nivells educatius que s'especifiquen, al centre privat San Roque de València.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4184

Data del DOGV
:   06-02-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/880


Data del document
:   21-12-2001

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * València
    * ensenyament privat

ORDRE de 21 de desembre de 2001, de la Conselleria de Cultura i Educació, per la qual es modifica l'autorització, en els nivells educatius que s'especifiquen, al centre privat San Roque de València. [2002/880]
  
L'expedient ha sigut iniciat pel representant de la titularitat del centre privat San Roque, de València, en sol·licitud de modificació de l'autorització en els nivells educatius de Batxillerat i Formació Professional Específica.
  
La Direcció General de Centres Docents ha declarat, a través de Resolució de 17 d'abril de 2000, l'adequació de les modificacions proposades, pel que fa a espais educatius, al que es disposa en el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments de règim general no universitaris.
  
L'expedient ha sigut tramitat per la direcció territorial de València, i inclou l'informe favorable de la Unitat Tècnica de Construccions, i el compromís d'aportar la relació de professors i titulacions abans de l'inici de les activitats educatives corresponents a les noves unitats.
  
Atés que el centre té autorització d'obertura i funcionament en el nivell educatiu que es modifica.
  
Vists la Llei Orgànica 8/1985, de 3 de juliol (BOE de 04.07.85), Reguladora del Dret a l'Educació; la Llei Orgànica 1/1990, de 3 d'octubre, (BOE de 04.10.90), d'Ordenació General del Sistema Educatiu; el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments de règim general no universitaris; el Reial Decret 777/98, de 30 d'abril sobre ordenació de la Formació Professional (BOE de 8 de maig), i el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions conferides per l'article 35 de la Llei de Govern Valencià,
  
ORDENE
  
Únic
  
Autoritzar la modificació de l'autorització del centre San Roque, de València, en els termes que més avall s'especifiquen i amb efectes des de l'inici del curs acadèmic 2001/2002.
  
Centre: San Roque
  
Titular: Patronato Parroquial San Roque
  
Domicili: c/ José Grollo, 20
  
Localitat: València
  
Província: València
  
Codi: 23189574
  
Modificació que s'autoritza:
  
- Ampliació de 2 unitats del nivell de Batxillerat, amb 54 llocs escolars.
  
- Autorització de 2 unitats del Cicle Superior de Comerç Internacional, amb 60 llocs escolars (en doble torn).
  
D'esta manera, el centre quedarà configurat, en la seua totalitat, amb la següent composició:
  
- 3 unitats d'Educació Infantil, Segon Cicle, amb 72 llocs escolars
  
- 6 unitats d'Educació Primària, amb 143 llocs escolars
  
- 10 unitats d'Educació Secundària Obligatòria, amb 269 llocs escolars
  
- 6 unitats de Batxillerat, amb 155 llocs escolars en les modalitats de: Ciències de la Natura i Salut; i Humanitats i Ciències Socials.
  
- 1 grup del Cicle de Grau Mitjà de Gestió Administrativa, amb 30 llocs escolars
  
- 2 grups del Cicle de Grau Superior de Comerç Internacional, amb 60 llocs escolars (una unitat de matí i una unitat de vesprada)
  
DISPOSICIÓ ADDICIONAL
  
Els centres hauran de complir el que establixen en l'article 6 del reial Decret 1.004/1991, de 14 de juny (BOE de 26.06.91), i el Decret 193/1988, de 12 de desembre (DOGV de 02.02.1989) del Consell de la Generalitat Valenciana, pel qual s'aproven les normes per a l'accessibilitat i eliminació de barreres arquitectòniques.
  
La present ordre donarà lloc a les corresponents inscripcions en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació, en el termini d'un mes a comptar de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació o publicació, segons corresponga.
  
València, 21 de desembre de 2001
  
El conseller de Cultura i Educació
  
p.s.r. (art. 4.1 Decret 111/2000,
  
DOGV núm. 3798, de 21 de juliol)
  
La subsecretària
  
CARMEN NÁCHER PÉREZ